25 sentabrga o‘tar kechasi Vengriya poytaxti Budapesht markazidagi portlashni sodir etishdan maqsad politsiya xodimlarini nishonga olish bo‘lgan, deb xabar bermoqda Index. Vengriya politsiyasi bosh komissariati boshlig‘i Karol Papp portlashni sodir etgan erkakni qidirishga yuzlab politsiyachilar jalb qilinganini aytdi. Uning aytishicha, politsiya ushbu jinoyatda 20-25 yoshlar atrofidagi yosh yigitni gumon qilmoqda Ta’kidlanishicha, politsiya 145 ta kuzatuv kamerasidan olingan videomaterialni tahlil qilib chiqqan. Tergov aksilterrorchilik markazi, fuqarolik razvedkasi va milliy mudofaa xizmati bilan birgalikda olib borilmoqda.